Rikunarita-ORG/Wikinium huggingface dataset:
# إعدام

رسمة ديال إعدام ؤݣيست ڤايان ب لمقصلة ف فرانسا ف 1894
**لإعدام** هي واحد لعقوبة، لي كاتوافق عليها لحكومة، و لي من خلالها شي شخص كايتحكم عليه أنه يتقتل من قبل دولة، ك عقاب ليه على شي جريمة. لجرائم لي كايتعاقب عليها لواحد ب لإعدام كايختالفو من بلاد لبلاد، وغالبا كيضمّو مخالفات متعلقة ب انهاء لحياة ديال ناس، بحال لقتل و لقتل لجماعي، و لجرائم لخايبة بزاف، بحال لغتيصاب، غتيصاب لأطفال، تحرش لجنسي ب لأطفال، لإرهاب، لخيانة، تجسس، تحريض، و لجرائم ضد دولة بحال محاولة قلب نيضام، و لقرصنة.

56 دولة ف لعالم مازالا كاطبق عقوبة لإعدام، و 106 ديال دول لغاوها نهائيا لجميع لجرائم. 8 د دول لغاوها من لجرائم لعادية و خلاوها ل لجرائم لإستتنائية، بحال جرائم لحرب، و 28 دولة لغات هاد لعقوبة ف تطبيق، ولكن باقا ف لقانون.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **إعدام**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# الراجل لڤيتروڤي (ليوناردو دا ڤينشي)

الرسمة ديال الراجل الڤيتروڤي اللي دارو ليوناردو دا ڤينشي ف عام 1490
**الراجل لڤيتروڤي** هي واحد الرسمة معروفة دارها ليوناردو دا ڤينشي ف عام 1490، اللي فيها واحد الراجل عريان و داير ب يديه ورجليه واحد الدايرة ف وسط واحد لمربع.

## السمية

هاد الرسمة خدات السمية ديال الراجل الڤيتروڤي ولا ڤيتروڤيوس حيت ليوناردو دا ڤينشي كتب بلي شي حوايج فيها كان خداهم من عند واحد السيد سميتو ڤيتروڤيوس.

## التصويرة

التصويرة فيها واحد الراجل عريان و داير ب يديه و رجليه واحد الدايرة ف وسط واحد لمربع تجسد الصورة. هاد الرسمة كاتوري باللي الفن و العلوم مترابطين و هادي كانت واحد الميزة ديال الزمان ديال لعاودولادة ف ؤروپا. كان ليوناردو تايضن بلي الدات ديال بنادم و هاد الكون متجانسين بيناتهم.

## النص اللي معا الرسمة

ليوناردو كتب واحد النص معا الرسمة اللي ما تقدرش يقراه لواحد منغير يلا دار مراية.

## الرسمة ليوما

الرسمة موجودة اليوما ف لأكاديمية ديال ڤينيسيا ف الطاليان.

## شوف حتا

* ليوناردو دا ڤينشي

|  |  |
| --- | --- |
|  | ويكيميديا كومنز عندا تصاور و معلومات على **الراجل لڤيتروڤي (ليوناردو دا ڤينشي)**. |

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# بولا فلورية

بولات فلورية ب نْواع مختالفين.
**لبولا لفلورية** هيّا بولا كتنتج ضّو ب لبخار د زّاواق تحت ضغط ضعيف. هاد ضّو كيخرج ملّي تيار د تريسينتي كيدوز ف داك لݣاز ديال زّاواق. هاد نّوع ديال لبولات عندو فعّالية ف إنتاج طّاقة كبر من لبولات لعادية.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **بولا فلورية**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# هوكوساي

|  |
| --- |
| هوكوساي
 |
|  |
| **معلومات عامة** |
| زيادة | 31 أكتوبر 1760 Honjo |
| لموت | 10 ماي 1849 (88 عام) أساكوسا |
| لجنسية | الجاپون  |
| لحرفة | زوّاق، ناقش على الخشب، رسام توضيحي، فنان أوكييو-إه، فنان، فنان د لڭرافيك، مصمم مطبوعات، ديزاينر، ديزاينور د لمباني، فنان تشكيلي و رسام |
| لّوغات لي كيعرف | جاپونية |
| **لكاريير ديال الشخص** |
| شارك ف | documenta 12 |
| **لفاميلة** |
| شريك | قيمة مجهولة (–عقد 1790), موت قيمة مجهولة (1797–), موت |
| لولاد | Katsushika Ōi Katsushika Tatsujo |
| لإتنية | شعب جاپوني |
| **معلومات خرى** |
| لأعمال | * A Tour of the Waterfalls of the Provinces
* (1817) Great Daruma
* (1820) حلم زوجة الصياد
* (1830) مشاهد جبل فوجي الستة والثلاثين
* (1834) Hokusai Manga
* (1834) Ehon Chūkyō
* (عقد 1830) Oceans of Wisdom
* (1839) Watermelon
 |
| ستيل | ؤكييو-إي و پورطري |
|  |
|  |
|      |

**كاتسوشيبا هوكاساي** (بجّاپونية: **葛飾北斎**؛ مزيود ف 31 أكتوبر 1760 – مات ف 10 ماي 1849) فنان جاپوني، رسام ؤكييو-إي، و صانع طباعة كينتامي للفترة د إيدو. كاتسوشيبا تزاد ف إيدو (دابا طوكيو)، و هو معروف بزاف بلي هو اللي كتب سلسلة لموكوهانݣا: ستة و تلاتين مشهد د جبل فوجي (*富嶽三十六景* فوݣاكو سانجوروكو-كاي، 1831) واللي كتحتاوي علا لمطبوعة لأيقونية لعالمية، لموجة لمݣضرة قبالت كاناݣاوا (*神奈川沖浪裏* كاناݣاوا-أوكي نامي أورا).

هوكوساي صايب لمشاهد ستة و تلاتين علا قبل تّفرݣيعة لي عرفها مجال السياحة الداخلية، و علی قبل الهوس ديالو الشخصي ب جبل فوجي ف نفس لوقت. هاد السلسلة، سيرتو مطبوعة الموجة لمݣضرة و فوجي لحمر هيا لي ضمنات شّهرة ديال هوكوساي ف جّاپون و برا. كيݣول لمؤرخ ريتشارد دوݣلاس: "ف لواقع، يلا كان عمل واحد هو اللي صنع سمية هوكوساي ف جّاپون و برا، فا هوا ب تّأكيد هاد سلسلة لمطبوعات لكبيرة." ؤ وخّا لخدمة د هوكاساي قبل هاد سّلسلة بلا شك مهيمة فا هو ما حصلش علا عتيراف واسع قبلما يصاوبها.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **هوكوساي**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# إنسطاڭرام

|  |
| --- |
| إنسطاڭرام
 |
|  |
|  |
| **معلومات أساسية** |
| نوع د لمؤسسة | شبكة د التواصل لجتيماعي |
| لبلاد | الولايات المتاحدة د ميريكان |
| لموضع | سان فرانسيسكو |
| لمؤسس | كيفن سيستروم و مايك كرايغر |
| تاريخ د تّأسيس | 6 أكتوبر 2010 |
| سّيت رّسمي | instagram.com |
|  |

**إنسطاݣرام** (ب نّݣليزية: Instagram) (كيختاصروه لمغاربة بسميت إنسطا) هو سربيس و شبكة جتماعية ميريكانية ديال لمشاركة د تّصاور ؤ لڤيديوات، تابعة ل شركة ميطا (لي كانت سميتها "فيسبوك").

شّركة د إنسطاݣرام أسسها كيڤن سيسطروم، و مايك كريݣر، و بانت لمرة لّولة ف أنظمة د أي ؤ إس ف أكتوبر 2010. ف أبريل 2012 تطلقات لڤيرسيون د أندرويد، تبعاتها لڤيرسيون د دّيسكطوپ ف نونبر 2012 مع مزايا محدودة مقارنةً ب لڤيرسيونات د تّيليفون. ف يونيو 2014 خرجات أپليكاسيون د إنسطاݣرام د فاير. ف أكتوبر 2016 خرجات لڤيرسيون ديال ويندووز 10.

لخدايميا بإمكانهم تصفح محتوى لخدايميا لخرين و يقدر لواحد يتفرج ف لمحتوى لي شايع بزاف. يمكن شخص لي عجبوه تصاور د شي كونط يتابع داك لكونط. لميزة ديال لقصص مخدّمة من طاراف 500 مليون خدايمي بشكل يومي.

بعدما تّطلق ف عام 2010، حصد إنسطاݣرام شعبية كبيرة، ب مليون خدايمي مقيّد ف ضرف شهر، و 10 د لملاين خدايمي ف خلال عام، و مليار خدايمي معا حلول يونيو 2018. ف أبريل 2012، شرات شركة فيسبوك شركة إنسطاݣرام بتمن مليار دولار ميريكاني تقريباً على شكل فلوس و سطوك د لبورصة. و ف أكتوبر 2015 كتر من 40 مليون د تّصاور تنشرات على منصة إنسطاݣرام. بزاف كيشكرو ف إنسطاݣرام بعدما تبدلات لانطيرفاص د لكونط د لخدايمي، و تطورات سّياسة ديال لخصوصية ف لاپليكاسيون، و الرقابة على لمحتوى لي ماشي قانوني ؤلا ماشي مقبول لي كيأپلوديوه لخدايميا.

## مصادر